Hvad betyder en “type” certifikat?
Certifikater kan oprettes til forskellige formål, f.eks. signering, kodning, godkendelse osv. S/MIME-certifikater (Secure Multi-Purpose Internet Mail Extensions) bruges f.eks. til signering og kryptering af e-mailbeskeder, SSL-certifikater (Secure Sockets Layer) bruges til webbaseret godkendelse og VPN-certifikater (Virtual Private Network) bruges til beskyttelse af kommunikation fra en computer til en anden via et netværk.

Hvad er en speciel certifikattype?
Når du vælger at oprette et specielt certifikat, kan du anføre et arkiv (en skabelon), der skal afgøre certifikatets nøjagtige udseende. Du kan oprette din egen skabelon ved at bruge Certifikatassistent til at oprette en certifikatmyndighed. Skabelonen bliver tilgængelig, lige så snart certifikatmyndigheden er oprettet. En skabelon oprettet af Certifikatassistent er et arkiv med arkivtypen “.certAuthorityConfig” og ligger i “~/Bibliotek/Application Support/Certificate Authority/”.

Hvad betyder “Lad mig tilsidesætte standardvalg”?
Standardvalg er forudbestemte værdier til en ny digital identitet og er allerede forudantaget af Certifikatassistent. Du kan tilsidesætte disse standardvalg ved at angive dine egne, hvis du vil oprette din egen specielle identitet.